Киеви Москвеи рыбжьара адиалог амҩаԥгаразы ашьаҭа иаабом, –иҳәеит Урыстәыла ахада ипрессмаӡаныҟәгаҩ Дмитри Песков “Росия-1” аинтервиу аҿы.
“Уажәы аказы ҳаиқәшаҳаҭхарц азы ашьаҭа ҳамам. Иарбанзаалак адиалог амҩаԥгаразы ашьаҭа иаабом”, – иҳәеит Песков.
Песков иажәақәа рыла, Урыстәылаҟны аиҿцәажәара алагаразы азин Киев “ахылаԥшцәа” арҭом.
„Ҳара иаабо абри ауп – а) – арежим ари ишаҭахым; б) – аҽазыҟаҵара ахьрымам; в) – аиҿцәажәара алагаразы азин Киев “ахылаԥшцәа” ахьарымҭо. Убри аҟынтә уажәы адиалог амҩаԥгаразы ашьаҭа иаабом”, – иҳәеит Урыстәыла ахада ипрессмаӡаныҟәгаҩ.